b'\n_START_ARTICLE_\nStorvika (Svalbard)\n_START_PARAGRAPH_\nStorvika er en 5 km bred bukt nord for Kapp Borthen, vest i Wedel Jarlsberg Land p\xc3\xa5 Spitsbergen, Svalbard. Bukta ligger under flere fjell, bl.a Kvassnilken (631 m) i \xc3\xb8st. I s\xc3\xb8rvest ligger Torellbreen med fjell imellom disse._NEWLINE_Her renner den betydelige Orvinelva ut fra \xc3\xb8st mot havet i vest, med kilder i Orvindalen og de vestligste deler av Torellbreen. I elvedeltaet nede ved stranden ligger restene av en russisk pomor-fangsthytte fra 1800-tallet. Langs kysten er det flere grunne vann og laguner. Omr\xc3\xa5det tilh\xc3\xb8rer S\xc3\xb8r-Spitsbergen nasjonalpark. I nord g\xc3\xa5r bukta opp til Hannevigodden, hvor Gr\xc3\xa5holmbukta fortsetter nordover. I s\xc3\xb8r avgrenses bukta ogs\xc3\xa5 av Kapp Berg med fangsthytta \xc2\xabTrondsenhuset\xc2\xbb (1919), og \xc3\xb8ya Olsholmen med Olsholmen fuglereservat.'